Роден е във влашко семейство в костурското село Желин, тогава в Османската империя, днес Хилиодендро, Гърция. Завършва педагогическия курс на българската гимназия в Битоля. Влиза във ВМОРО и изпълнява терористични задачи. От 1902 година е нелегален четник в четата на Васил Чекаларов. През Илинденско-Преображенското въстание в 1903 година е войвода в Костенарията. Загива при нещастен случай в Пазарджик в 1906 година.